CELEX: 62018TN0604
Language: mt
Date: 2018-10-09 00:00:00
Title: Kawża T-604/18: Rikors ippreżentat fid-9 ta’ Ottubru 2018 – Google u Alphabet vs Il-Kummissjoni

10.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 445/21
            
         
      Rikors ippreżentat fid-9 ta’ Ottubru 2018 – Google u Alphabet vs Il-Kummissjoni
      (Kawża T-604/18)
      (2018/C 445/26)
      Lingwa tal-kawża: l-Ingliż
      
         Partijiet
      
      
         Rikorrenti: Google LLC (Mountain View, California, l-Istati Uniti), Alphabet, Inc. (Mountain View) (rappreżentanti: N. Levy, Solicitor, P. Stuart, Barrister, J. Schindler u A. Lamadrid de Pablo, lawyers)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni tat-18 ta’ Lulju 2018 fil-Każ COMP/AT.40099 – Google Android;
               
            
                  —
               
               
                  sussidjarjament, tannulla jew tnaqqas il-multa imposta fuq ir-rikorrenti bis-saħħa tal-ġurisdizzjoni sħiħa tal-Qorti Ġenerali; u
               
            
                  —
               
               
                  fi kwalunkwe każ, tikkundanna lill-Kummissjoni għall-ispejjeż tar-rikorrenti marbuta ma’ dawn il-proċeduri.
               
            
         Motivi u argumenti prinċipali
      
      Ir-rikors preżenti huwa intiż għall-annullament tad-Deċiżjoni tal-Kummissjoni C(2018) 4761 finali tat-18 ta’ Lulju 2018 dwar proċeduri skont l-Artikolu 102 TFUE u l-Artikolu54 tal-Ftehim taż-ŻEE (AT.40099 – Google Android).
      Insostenn tar-rikors tagħhom, ir-rikorrenti jinvokaw sitt motivi.
      
                  1.
               
               
                  L-ewwel motiv, ibbażat fuq żball min-naħa tad-deċiżjoni kkontestata fl-evalwazzjoni tagħha tad-definizzjoni tas-suq u tad-dominanza.
                  
                              —
                           
                           
                              F’dan ir-rigward, ir-rikorrenti jsostnu li d-deċiżjoni kkontestata wettqet żball billi kkonstatat li Android hija dominanti.
                           
                        
                              —
                           
                           
                              Ir-rikorrenti jsostnu ulterjorment li d-deċiżjoni kkontestata wettqet żball billi kkonstatat li Play hija dominanti.
                           
                        
                              —
                           
                           
                              Ir-rikorrenti jesponu wkoll li l-affermazzjoni li Google hija dominanti f’servizzi ġenerali ta’ tiftix ipprovduti lil utenti ma tikkorrispondix mat-teorija tagħha ta’ abbuż, li tikkonċerna applikazzjonijiet ta’ riċerka mogħtija taħt liċenzja lil manifatturi oriġinali ta’ tagħmir.
                           
                        
            
                  2.
               
               
                  It-tieni motiv, ibbażat fuq żball min-naħa tad-deċiżjoni kkontestata fil-konstatazzjoni li l-kundizzjonijiet ta’ preinstallazzjoni tal-ftehim ta’ distribuzzjoni tal-applikazzjoni mobbli Google huma abbużivi.
                  
                              —
                           
                           
                              F’dan ir-rigward, ir-rikorrenti jsostnu li d-deċiżjoni kkontestata naqset milli turi li l-kundizzjonijiet ta’ preinstallazzjoni kkontestati setgħu jeskludu l-kompetizzjoni.
                           
                        
                              —
                           
                           
                              Huma jsostnu ulterjorment li d-deċiżjoni kkontestata injorat b’mod żbaljat li l-kundizzjonijiet ta’ preinstallazzjoni huma oġġettivament iġġustifikati inkwantu jippermettu lil Google tipprovdi pjattaforma Android mingħajr ħlas.
                           
                        
            
                  3.
               
               
                  It-tielet motiv, ibbażat fuq żball min-naħa tad-deċiżjoni kkontestata fil-konstatazzjoni li s-sempliċi kundizzjoni ta’ preinstallazzjoni fil-ftehimiet ta’ Google dwar tqassim ta’ dħul ibbażati fuq il-portfolio hija abbużiva.
               
            
                  4.
               
               
                  Ir-raba’ motiv, ibbażat fuq żball min-naħa tad-deċiżjoni kkontestata fil-konstatazzjoni li kien abbużiv li Google tissuġġetta l-liċenzji għall-applikazzjonijiet Play u Google Search għal obbligi ta’ antiframmentazzjoni fil-ftehimiet ta’ antiframmentazzjoni.
                  
                              —
                           
                           
                              F’dan ir-rigward, ir-rikorrenti jsostnu li d-deċiżjoni kkontestata wettqet żball billi kkonstatat li l-obbligi ta’ antiframmentazzjoni jistgħu jirrestrinġu l-kompetizzjoni.
                           
                        
                              —
                           
                           
                              Ir-rikorrenti jsostnu ulterjorment li d-deċiżjoni kkontestata naqset milli tieħu inkunsiderazzjoni li obbligi ta’ antiframmentazzjoni huma oġġettivament iġġustifikati inkwantu jiżguraw il-kompatibbiltà.
                           
                        
            
                  5.
               
               
                  Il-ħames motiv, ibbażat fuq ksur tad-drittijiet tad-difiża tar-rikorrenti min-naħa tad-deċiżjoni kkontestata.
                  
                              —
                           
                           
                              F’dan ir-rigward, ir-rikorrenti jsostnu li l-Kummissjoni b’mod inkorrett ikkomunikatilhom l-analiżi tagħha tal-“kompetitur daqstant effikaċi” fl-espożizzjoni tal-fatti u rrifjutatilhom smigħ.
                           
                        
                              —
                           
                           
                              Ir-rikorrenti jsostnu ulterjorment li l-Kummissjoni kisret id-drittijiet tar-rikorrenti ta’ aċċess għall-fajl.
                           
                        
            
                  6.
               
               
                  Is-sitt motiv, ibbażat fuq żball min-naħa tad-deċiżjoni kkontestata fl-impożizzjoni ta’ multa u fil-kalkolu ta’ dik il-multa.
                  
                              —
                           
                           
                              F’dan ir-rigward, ir-rikorrenti jsostnu li l-multa hija illegali inkwantu naqset milli tieħu inkunsiderazzjoni l-assenza ta’ intenzjoni jew ta’ negliġenza ta’ Google.
                           
                        
                              —
                           
                           
                              Ir-rikorrenti jsostnu ulterjorment li l-multa hija illegali inkwantu ma osservatx il-prinċipju ta’ proporzjonalità.
                           
                        
                              —
                           
                           
                              Sussidjarjament, ir-rikorrenti jesponu wkoll li d-deċiżjoni kkontestata wettqet żball fil-kalkolu tal-multa.